Πληροφορίες: Τάνια Κατσάνη

 **Αθήνα: 05.08.2016**

 **Αρ. Πρωτ.: 1176**

**Προς: Πρωθυπουργό της χώρας, Αλέξη Τσίπρα**

**Κοιν:**

* **Γραφείο υπουργού Οικονομικών Ευ. Τσακαλώτου**
* **Γραφείο υπουργού Εργασίας Γ. Κατρούγκαλου**
* **Γραφείο υφυπουργού Εργασίας Αν. Πετρόπουλου**
* **Γραφείο ΓΓ Κοινωνικών Ασφαλίσεων Ν. Φράγκου**
* **Διαρκής Επιτροπή Κοινωνικών Υποθέσεων της Βουλής**
* **Ειδική μόνιμη επιτροπή ισότητας, νεολαίας και δικαιωμάτων του ανθρώπου**

**ΘΕΜΑ: «Η Ε.Σ.Α.μεΑ. επανέρχεται στο αίτημά της για την άμεση κατάργηση των μειώσεων των επικουρικών συντάξεων στα άτομα με αναπηρία»**

***Αξιότιμε Κύριε Πρωθυπουργέ,***

Η Ε.Σ.Α.με.Α. απευθύνεται σε εσάς για την ικανοποίησή του δίκαιου αιτήματός της, που ήταν βασικό αίτημα του αναπηρικού κινήματος και δυστυχώς δεν έγινε δεκτό, της εξαίρεσης των ατόμων με αναπηρία, χρόνιες παθήσεις και των οικογενειών που έχουν στην φροντίδα τους άτομα με αναπηρία, από τις μειώσεις των επικουρικών συντάξεων (άρθρο 96 ν.4387/2016), και ιδιαίτερα των ατόμων με βαριές αναπηρίες.

Πρόσφατα είδαμε τη δέσμευσή σας για την κάλυψη των μειώσεων που επήλθαν από το κόψιμο του ΕΚΑΣ στα άτομα με αναπηρία 80% και άνω, κάτι που αποτελεί πολύ θετική εξέλιξη. Είναι αδήριτη ανάγκη να προχωρήσετε τώρα στην κατάργηση των μειώσεων που έχουν επέλθει στις επικουρικές συντάξεις των ατόμων με αναπηρία και στην αποκατάστασή τους, αναγνωρίζοντας τις οικονομικές δυσκολίες που αντιμετωπίζει η πλέον ευάλωτη ομάδα του πληθυσμού της χώρας.

***Κύριε Πρωθυπουργέ,***

Βιώνουμε μια διαδικασία ραγδαίας υποχώρησης του κοινωνικού κράτους. Ας μη δημιουργήσουμε περισσότερη φτώχεια και διακρίσεις και ας διασφαλίσουμε ένα στοιχειώδες επίπεδο διαβίωσης.

**Με εκτίμηση**

**Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ**

**Ι. ΒΑΡΔΑΚΑΣΤΑΝΗΣ ΧΡ. ΝΑΣΤΑΣ**